Distriktsredaktør Ulf Morten Davidsen. Foto: Espen Torgersen / NRK

Bilen brukes til direkte-rapporter på TV. Foto: Sebastian Nordli / NRK

Da NRK-reporter Katrine Brønn skulle ut og dekke en trafikk-kontroll i Haldenveien i Fredrikstad, sjekket Statens vegvesen skiltene på NRK-bilen.

– Dette var flaut

Da viste det seg at det ikke var betalt årsavgift på bilen - og at NRK skylder staten i overkant av 3.000 kroner.

– Dette er en flau sak for oss. Det er bilkontoret på Marienlyst i Oslo som har sviktet.

– Bilen ble kjøpt ut av en leasingavtale i desember, og i den forbindelse har det oppstått noe rot, sier distriktsredaktør, Ulf Morten Davidsen.

– Viser at vegvesenet gjør en grundig jobb

Han roser imidlertid Statens vegvesen for at de også sjekket bilen til teamet som kom for å lage reportasje om kontrollen.

– Det viser at de gjør jobben sin, sier Davidsen til NRK.no.

I slike tilfeller blir normalt biler avskiltet på stedet. Men NRK fikk dispensasjon til å kjøre bilen tilbake til Gamlebyen i Fredrikstad hvor den er stasjonert.